laion/Wikipedia-Exotic huggingface dataset:
טימי הטלה

טימי הטלה (באנגלית: Timmy Time; בתרגום חופשי לעברית: זמן טימי) היא סדרת סטופ מושן בריטית לילדים המשמשת כספין אוף לסדרה "שון כבשון". הסדרה מספרת על טימי הטלה אשר הולך בכל יום לגן, שם הוא לומד עם חבריו להתחשב ברצונות וברגשות של אחרים. הסדרה הופקה על ידי "אולפני ארדמן" ונוצרה על ידי ניק פארק וג'קי קוקל. הסדרה שודרה לראשונה בערוץ "CBeebies" ב-6 באפריל 2009. בישראל הסדרה שודרה לראשונה בערוץ הופ! ובערוץ לולי בשנת 2009 ובשנת 2023 בערוץ פלא. לסדרה יש 3 עונות ו-82 פרקים באורך 10 דקות. שפת המקור של הסדרה היא אנגלית (הסדרה דובבה לשפות נוספות, ביניהן: עברית). שיר הפתיחה של הסדרה בעברית נוהל על ידי עמיחי בר טוב, ובוצע על ידי גילן שחף והדר שחף-מעיין. לסדרה הופק ספין אוף בשם "לומדים עם טימי הטלה". הסדרה הזו היא סדרת הספין אוף של טימי הטלה והספין אוף השלישי של שון הכבשון, הכולל כמה הבדלים פשוטים: ישנה קריינית (נקבה) ברגע שאומרים מילה ישנו קסם הכולל כוכבים צהובים. אומרים את הזמן ברגע ששעון הקוקייה מצלצל. בסדרה טימי מלמד את הצופים כל מיני דברים, כל פרק עוסק במבנה: קודם כל ניתן לראות את טימי כשהוא הולך לגן ואז הפרק מתחיל. אחרי תחילת הפרק יש משחק שקוראים לו ''מה בקופסה'', במשחק זה טימי שולף 2\3 אובייקטיים מקופסה. לאחר מכן יש את שעת המשחק בה טימי וחבריו חווים הרתפקה. לאחר מכן יש עוד שעת משחק בה אחת הדמויות תשחק בו. אחר כך חוזרים על מילים. לבסוף רוקדים ריקוד. שמה של הסדרה באנגלית הוא ''Learning Time with Timmy בתרגום חופשי: ''זמן למידה עם טימי'', הדיבוב האנגלי זמין גם במדינות אחרות אליהם דובבה הסדרה כדי ללמד אנגלית מביניהם: הונגריה, ישראל, צ'כיה, צרפת וגרמניה. בישראל הסדרה שודרה בערוץ לולי. הסדרה מספר על טימי הטלה וחבריו, אשר לומדים בגן להתמודד עם הטעויות שלהם, וכיצד להתחשב ברצונות וברגשות של אחרים. בפרקים אין הרבה דיאלוגים, כמו בסדרת המקור "שון כבשון". שון כבשון מדיה וקבצים בנושא טימי הטלה בוויקישיתוף אתר האינטרנט הרשמי של טימי הטלה "טימי הטלה", במסד הנתונים הקולנועיים IMDb (באנגלית) "טימי הטלה", באתר נטפליקס "טימי הטלה", באתר Rotten Tomatoes (באנגלית) "טימי הטלה", באתר Metacritic (באנגלית) "טימי הטלה", במסד הנתונים הקולנועיים KinoPoisk (ברוסית) טימי, במיזם "אישים" לתיעוד היצירה הישראלית
הונגצ'י H5

הונגצ'י H5 (באנגלית: Hongqi H5) היא מכונית סלון מתוצרת חטיבת רכבי היוקרה הונגצ'י בבעלות FAW Car (אנ'), חברת בת של FAW Group (אנ') (שם רשמי: FAW Group Corporation, שם בסינית: 第一汽车集团) אשר מיוצרת משנת 2017 ועד היום. דגם הקונספט הוצג לראשונה בתערוכת הרכב הבינלאומית של שאנגחאי באפריל 2017. בנובמבר 2017 הוצג דגם ה-"Hongqi H5" בתערוכת המכוניות הבינלאומית (אנ') בעיר גואנגג'ואו. שיווק הדגם החל בינואר 2018. דגם "הונגצ'י H5" התבסס על דגם מאזדה 6 מתוצרת מאזדה היפנית. 4 דלתות. 5 מושבים. מנוע קדמי. מנוע בנזין מגדש טורבו. סוג הנעה: הנעה קדמית. באפריל 2019 הוצג דגם "Hongqi H5 ספורט". מחיר היחידה 149,800 - 195,800 רנמינבי (נכון לשנת 2017, בסין). 19,272 יחידות - שנת 2018. 6,129 יחידות (ינואר-מרץ 2019). דגם "הונגצ'י H5" דגם "הונגצ'י H5" דגם "הונגצ'י H5" דגם "הונגצ'י H5" דגם "הונגצ'י H5 ספורט" דגם "הונגצ'י H5 ספורט" דגם "הונגצ'י H5" דגם "הונגצ'י H5" הונגצ'י CA770 הונגצ'י CA72 הונגצ'י L5 הונגצ'י E-HS3 מדיה וקבצים בנושא הונגצ'י H5 בוויקישיתוף הונגצ'י H5, סרטון באתר יוטיוב הונגצ'י H5, סרטון באתר יוטיוב הונגצ'י H5, סרטון באתר יוטיוב אתר היצרן (אורכב 02.05.2019 בארכיון Wayback Machine) (faw-hongqi.com) דגם "Hongqi H5" - תמונות כולל פנים הרכב (alamy.com/stock-photo/hongqi-h5) דגם "Hongqi H5" - סלון autonews.gasgoo.com/china_news דגם "הונגצ'י H5" chinamobil.ru/eng/faw/hongqi/h5 דגם "הונגצ'י H5" - לשוק הסיני carnewschina.com/2017/11/08 דגם "הונגצ'י H5" carnewschina.com/2017/08/11/new-official-images-hongqi-h5-sedan-china דגם "הונגצ'י H5" coolcarsinchina.com/2018/05/20/the-hongqi-h5-is-a-chinese-sedan-with-japanese-roots דגם "הונגצ'י H5" בתערוכת המכוניות הבינלאומית (אנ') בעיר שאנגחאי באפריל 2017 carnewschina.com/2017/04/19/hongqi-h5-unveiled-on-the-shanghai-auto-show-in-china דגם "הונגצ'י H5" carnewschina.com/2017/05/25/new-hongqi-h5-sedan-china דגם "הונגצ'י H5" carspiritpk.com/2018/04/03/hongqi-h5 דגם "הונגצ'י H5 ספורט" carscoops.com/2019/04/china-state-limo-maker-hongqis-h5-sports-sedan-looks-surprisingly-good מכירות דגם "הונגצ'י H5" בין ינואר 2018 ל-1 באפריל 2019 carsalesbase.com/china-car-sales-data/faw/faw-hongqi-h5
מזניאראד

מזניאראד (בהונגרית: Mezőnyárád) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית מזניאראד קטנה משמעותית מ-1,816 תושבים בשנת 1990 עד 1,590 תושבים בשנת 2018 (ירידה של כ-12%). במזניאראד חיו מעט יהודים. מדיה וקבצים בנושא מזניאראד בוויקישיתוף אתר האינטרנט הרשמי של מזניאראד (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
נגייש

נגייש (בהונגרית: Négyes) הוא כפר קטן במחוז בורשוד-אבאוי-זמפלן שבצפון מזרח הונגריה. אוכלוסיית נגייש קטנה משמעותית מ-378 תושבים בשנת 1990 עד 236 תושבים בשנת 2018 (ירידה של 142 תושבים). בנגייש חיו מעט יהודים ובבית הקברות המקומי קיימות מספר מצבות של יהודים. מדיה וקבצים בנושא נגייש בוויקישיתוף אתר האינטרנט הרשמי של נגייש (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 קברים יהודיים בנגייש מפקדי האוכלוסין של יהודי הונגריה, 1993
שאי

שאי (בהונגרית: Sály) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית שאי קטנה משמעותית בעשרות השנים האחרונות, מ-2,066 תושבים בשנת 1990 עד 1,633 תושבים בשנת 2018 (ירידה של כ-21%). בשאי חיה קהילה יהודית ובמקום היה בית כנסת ועד היום קיים בית קברות יהודי. דויד אג'די, במקור קליין, 1885 – 1960) היה דוקטור לרפואה יהודי-הונגרי, רופא עור, אורולוג. מדיה וקבצים בנושא שאי בוויקישיתוף אתר האינטרנט הרשמי של שאי (בהונגרית) (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 בית הכנסת בשאי קברים יהודיים בשאי מפקדי האוכלוסין של יהודי הונגריה, 1993
הונגצ'י E-HS3

הונגצ'י E-HS3 (באנגלית: Hongqi E-HS3) הוא קרוסאובר חשמלי מתוצרת חטיבת רכבי היוקרה הונגצ'י בבעלות FAW Car (אנ'), חברת בת של FAW Group (אנ') (שם רשמי: FAW Group Corporation, שם בסינית: 第一汽车集团) אשר מיוצר משנת 2018. דגם "הונגצ'י E-HS3" הוצג לראשונה בתערוכת הרכב הבינלאומית של בייג'ינג, באפריל 2018. 5 דלתות. 5 נוסעים. מנוע קדמי חשמלי. סוג הנעה: הנעה קדמית. טווח סוללה: כ-250 ק"מ. דגם מנוע חשמלי המפיק 152 כ"ס. דגם מנוע חשמלי כפול המפיק 152 + 152 כ"ס, סה"כ 304 כ"ס. הונגצ'י CA770 הונגצ'י CA72 הונגצ'י L5 הונגצ'י H5 מדיה וקבצים בנושא הונגצ'י E-HS3 בוויקישיתוף אתר האינטרנט הרשמי של הונגצ'י E-HS3 אתר היצרן (אורכב 27.06.2014 בארכיון Wayback Machine) (faw-hongqi.com) דגם "Hongqi H5" - סלון autonews.gasgoo.com/china_news תערוכת המכוניות הבינלאומית בבייג'ינג, אפריל 2018 / ראו "הונגצ'י E-HS3" carnewschina.com/2018/04/24/2018-beijing-auto-show-mega-preview-part-3 דגם "הונגצ'י E-HS3" wattev2buy.com/electric-vehicles/hongqi-auto-electric-vehicles/hongqi-e-hs3-ev-suv-specs-range-battery דגם "הונגצ'י E-HS3" (בסינית) autohome.com.cn דגם "הונגצ'י E-HS3" carnewschina.com/2018/05/16/this-is-the-new-hongqi-e-hs3-electric-suv-for-china דגם חשמלי "הונגצ'י E-HS3" carnewschina.com/tag/hongqi-e-hs3 דגם "הונגצ'י E-HS3" automobilegazette.com/chinese-electric-crossover-hongqi-e-hs3-goes-in-production/ דגם "הונגצ'י E-HS3"
וישיי אינטרטכנולוג'י

וישיי אינטרטכנטלוגי (באנגלית: Vishay Intertechnology, Inc) היא חברה אמריקאית שמייצרת מוליכים למחצה בדידים ורכיבים אלקטרונים פאסיביים. מפעלי החברה פרוסים ברחבי העולם, לרבות בישראל, אסיה, אירופה, צפון ודרום אמריקה, ומייצרים מיישרי זרם, דיודות, טרנזיסטורי MOSFET, מוצרי אלקטרואופטיקה, מעגלים משולבים, נגדים, קבלים וסלילי השראה. בשנות ה-50 רשם פליקס זנדמן מספר פטנטים. הוא פיתח בצרפת את שיטת הציפוי הפוטואלסטי המאפשרת צפייה במאמצים המתפתחים במבנה הנתון לעומס, וזאת על ידי ציפוי המבנה בחומר פלסטי וצפייה, מדידה או צילום תחת אור מקוטב, במכשיר אופטי. הפיתוח נרשם כפטנט בשם "פוטו-סטרס" PhotoStress. להמצאה היו יישומים בתעשיית המכונות, הרכב, המטוסים, החלל והבנייה. ד"ר פליקס זנדמן, יהודי ניצול שואה יליד פולין, הקים את וישיי בשנת 1962. לצורך הקמת החברה קיבל זנדמן הלוואה מבן דודו. זנדמן נתן לחברה את שמה על שם העיר וייסיאי (ביידיש: ווישיי) שבליטא, בה נולדה סבתו של זנדמן שלא נשארו בה יהודים לאחר השואה. בשנת 1985 החברה החלה בתהליך רכישות אסטרטגיות במטרה להיות יצרן מוביל של קו רחב של רכיבים אלקטרונים. משנת 1985 האסטרטגיה העסקית של וישיי עומדת על המרכיבים הבאים: התרחבות בתחום תעשיית הרכיבים האלקטרונים, בעיקר באמצעות רכישת יצרנים בתחום. הפחתת הוצאות באמצעות מעבר לייצור במדינות בעלות כוח עבודה זול או שהממשלה מספקת בהן תמריצים למעסיקים, מיקום אתרי ייצור ליד השווקים העיקריים של מוצריה, פיתוח מוצרים חדשים והרחבת הקשרים עם שותפים אסטרטגים ולקוחות. בין החברות שווישיי רכשה היו "dale electronics", "Draloric electronic" ו-"Sfernice". נכון לשנות האלפיים וישיי נחשבת לאחד היצרנים הבולטים בתחום של מוליכים למחצה בדידים ורכיבים אלקטרוניים פסיביים. מטה החברה יושב במאלוורן(אנ'), פנסילבניה. הכנסתה השנתית עומדת על 2.6 מיליארד דולר, ומספר המועסקים בחברה עומד על 24,100 נכון לשנת 2018. בנו של מייסד החברה, מארק זנדמן, מכהן כנשיא וישיי- ישראל בע"מ ומשמש במספר תפקידי מפתח בחברה הבינלאומית. מדיה וקבצים בנושא וישיי אינטרטכנולוג'י בוויקישיתוף אתר האינטרנט הרשמי של וישיי אינטרטכנולוג'י וישיי אינטרטכנולוג'י, ברשת החברתית פייסבוק וישיי אינטרטכנולוג'י, ברשת החברתית אקס (טוויטר) וישיי אינטרטכנולוג'י, סרטונים בערוץ היוטיוב ABOUT VISHAY INTERTECHNOLOGY, באתר וישיי Vishay Intertechnology, Inc. (VSH) Income Statement - Yahoo Finance, finance.yahoo.com (באנגלית)
צב יבשה אירופי

צב יבשה אירופי או צָב אֵירוֹפִּי (שם מדעי: Testudo hermanni) הוא מין של צב יבשה מהמשפחה צבים יבשתיים המצוי בדרום אירופה. הוא קרוי גם צב הרמן על שם הרופא הצרפתי יוהאן הרמן. הצב בעל שריון קטן בצבע צהוב ומכוסה בלוחיות עם קצוות שחורים מודגשים. במראהו הוא דומה לצב היבשה החי בישראל ומגיע לאורך ממוצע של 28 ס"מ אך משתנה לפי התת-מינים. משקלו מגיע ל-3-4 ק"ג. מבנה השריון דמוי-קערה הפוכה והוא בעל רגליים קצרות היכולות להתכנס בתוכו. הצב הוא אוכל צמחים הניזון מעלים, עשבים, פרחים נמוכים ומזרעים שונים והוא רועה במרבית הזמן בצל בחורש ים תיכוני או בשדות. צבים ממין זה יכולים לחיות מעל 31 שנה, למרות גודלם הקטן אך רבים מהצעירים נטרפים. צב זה מצוי בסיכון קל בטבע עקב פגיעה במקום חיותו לחקלאות ועקב פגיעה מכלי רכב. סיכונים נוספים הם הדברה הפוגעת במזונו. בעבר הוא ניצוד לבשרו אך כיום הציד פחת בהרבה. לצב זה 2 תת-מינים: צב יבשה אירופי מערבי (Testudo hermanni hermanni) - מצוי בטבע במזרח ספרד, דרום צרפת, האיים הבלאריים והאיים קורסיקה, סרדיניה וסיציליה וכן באיטליה. צב יבשה אירופי מזרחי (Testudo hermanni boettgeri) - מצוי בטבע בסרביה, קוסובו, מקדוניה הצפונית, רומניה, בולגריה, אלבניה, טורקיה ויוון כמה חוקרים מגדירים תת-מין נוסף: Testudo hermanni peleponnesica, אשר מצוי בבוסניה, הרצגובינה, קרואטיה ומונטנגרו, בעוד אחרים רואים בו חלק מתת-המין המזרחי. מדיה וקבצים בנושא צב יבשה אירופי בוויקישיתוף צב יבשה אירופי, באתר ITIS (באנגלית) צב יבשה אירופי, באתר NCBI (באנגלית) צב יבשה אירופי, באתר Animal Diversity Web (באנגלית) צב יבשה אירופי, באתר האנציקלופדיה של החיים (באנגלית) צב יבשה אירופי, באתר GBIF (באנגלית) צב יבשה אירופי באתר הרשימה האדומה של IUCN
שגיא קלב

שגיא קלב (נולד ב-30 ביולי 1971) הוא מפתח גוף ישראלי-אמריקאי. קלב נולד בחולון, במהלך שירותו הצבאי החל לעסוק בפיתוח גוף ולאחר שחרורו החל להתחרות בתחרויות בתחום ואף זכה בתואר "מר ישראל", במקביל הוא גם התחיל ללמוד חינוך גופני באוניברסיטת בר-אילן. לאחר שנה של לימודים נסע לטיול לארצות הברית, בהמשך החליט כי הוא נשאר במקום ומפסיק את לימודיו. הוא סיים תואר בתזונה באורלנדו. לאחר מכן הוא חזר להתחרות במספר תחרויות גוף בטקסס. בנוסף קלב דגמן והופיע על מספר מגזינים ובין היתר "Iron Man" (אנ')ו-"Muscle & Fitness" (אנ') בו הופיע 11 פעמים. במסגרת עבודות הדוגמנות שלו הצטלם גם בעירום, הוא הופיע בין היתר גם בסדרה משמר המפרץ. [דרושה הבהרה] קלב למד מספר קורסים נוספים בתזונה ורפואה אלטרנטיבית וייסד את תוכנית האימונים הייחודית לו "The body beast" והוא עובד כמאמן כושר. בתוך כך, אימן קלב בין היתר באופן אישי את כוכב הרווק שון לאו (אנ'). אתר האינטרנט הרשמי של שגיא קלב שגיא קלב, ברשת החברתית פייסבוק שגיא קלב, ברשת החברתית אינסטגרם שגיא קלב, סרטונים בערוץ היוטיוב שגיא קלב במגזין Middle East שגיא קלב באתר Bodybuilder Beautiful Profiles גיל משעלי, ‏מר אמריקה-ישראל, באתר ‏מאקו‏, 4 בדצמבר 2013 Kirsten Fleming, Meet the Beast who got Slim Shady in shape, New York Post, ‏4 ביולי 2015 Bachelor Sean Lowe’s Trainer: “The Woman He Picks Will Have to Be…” — Exclusive, אתר wetpaint, 26 בינואר 2013 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
שיר ערש לבלונדיניים

"שיר ערש לבלונדיניים" (באנגלית: Blund's Lullaby) הוא סרט אימה על-טבעי שוודי קצר אותו ביימו, הפיקו והסריטו אמנדה נילסון ומגדה לינדבלום. הסרט הקצר נכלל ביקום הקולנועי של לזמן את הרוע, ועלילתו עוסקת בפעילות על-טבעית שנגרמת באמצעות סימנים מקדימים של מטריות הנפתחות מעצמן ותיבת נגינה. הסרט פורסם ב-14 בספטמבר 2017 והיה לאחד מחמשת הסרטים הקצרים שזכו במסגרת תחרות "יצירת האנאבל שלי". הסרט מתחיל כאשר ניתן לראות שתי אחיות בלונדיניות משחקות תופסת בחצר הבית שלהן. לאחר מכן, השתיים מצחצחות שיניים ונכנסות לבית כיוון שאמא שלהן קוראת להן להיכנס פנימה. אחת מהן מחליטה לקרוא ספר בסלון הבית, בעוד השנייה חשה ברע ומעדיפה להיכנס לחדרה. היא ממהרת לחדר המדרגות שם היא חווה תחושה מוזרה. מיד לאחר מכן, כשהיא עולה במדרגות, היא מוצאת מעין תיבת נגינה בצבע אדום ומושכת בחוט שלה וזו מתחילה לנגן. בסמוך לכך, נפתחת בפתאומיות מטרייה הגורמת לה להיבהל ולרוץ לחדרה. לאחר שנכנסה לחדר, היא הולכת לישון כשהיא מבוהלת ומבולבלת, וכאשר היא קמה היא נחרדת לגלות כי מטריות רבות מקיפות אותה מכל כיוון. אגנס מלין – אחות 1 מתילדה מלין – אחות 2 הסרט הקצר הועמד בתחרות "יצירת האנאבל שלי" ופרק זמן ליציאתו, במאי הסרט "אנאבל: הבריאה" דייוויד פ. סנדברג, הודיע שהוא אחד מחמשת הסרטים הקצרים שזכו. "שיר ערש לבלונדיניים", במסד הנתונים הקולנועיים IMDb (באנגלית) "שיר ערש לבלונדיניים", במסד הנתונים הקולנועיים IMDb (באנגלית) Blund's Lullaby, נבדק ב-2019-05-02 theconjuring.fandom.com Sweet Things (2017-09-14), Blund's Lullaby, נבדק ב-2019-05-02 My Annabelle Creation, The Conjuring Wiki (באנגלית)
כיתריה

כיתריה פאוץ’ (נולדה ב-1996), המוכרת בשמה הפרטי כיתריה, היא זמרת פופ ישראלית, מקהילת העבריים מדימונה. כיתריה נולדה ב-1996 וגדלה בדימונה בבית להורים מוזיקליים. לזהורה, אשר הייתה בעצמה זמרת, ולחזקיה, נגן פסנתר ותופים. היא חלק מקהילת העבריים מדימונה. בשנת 2018 התפרסמה לראשונה בתחרות The Four ישראל והגיעה למקום השני. לאחר סיום התחרות השתתפה בסינגל של איזי "עוד לא נגמר השיר". בהמשך אותה שנה השתתפה בעונה השישית של הכוכב הבא לאירוויזיון והגיעה למקום השני. בשנת 2019 השתתפה במחזמר כמו גדולים. בשנת 2020 השתתפה בסינגל של סאבלימינל לכבוד יום העצמאות 2020 "ימים טובים" יחד עם האולטראס, רן שפיר, ים רפאלי וגד אלבז. כיתריה מתגוררת כיום ברמת גן ועובדת במאפייה. 2018: "עוד לא נגמר השיר" 2020: "ימים טובים" כיתריה, ברשת החברתית אינסטגרם כיתריה, סרטונים בערוץ היוטיוב כיתריה, באתר ספוטיפיי כיתריה, באתר MusicBrainz (באנגלית) ערן סויסה, שישבת, באתר ישראל היום, 7 בפברואר 2019 מאיה כהן, כתריה תכיר לילדים את אריק איינשטיין, באתר ישראל היום, ‏8 בדצמבר 2019 רשת, המתמודדת שעבדה עם כותב השירים של ריהאנה, מגיעה להתמודד על מקום ברביעייה, באתר רשת, ‏16 באוקטובר 2018 קשת, כתריה – "Mirrors"‏, באתר mako, ‏15 בדצמבר 2018 רשת, הכירו את כיתריה, באתר רשת, ‏2018 מאיה כהן, חדש: שיתוף הפעולה המפתיע של איזי, באתר ישראל היום, 22 בנובמבר 2018 "אוספת חוויות": כתריה מגיעה ל"הכוכב הבא לאירוויזיון", באתר ‏מאקו‏, 14 בדצמבר 2018 כמו גדולים - מחזמר לכל המשפחה משיריו של אריק איינשטיין, באתר הארץ מוזיקה - ימים טובים: האמנים בשיר חגיגות עצמאות 2020, באתר פרוגי, ‏2020-04-27
שרלוט אפשטיין

שרלוט "אפי" אפשטיין (באנגלית: Charlotte "Eppie" Epstein; ‏ספטמבר 1884–1938) הייתה מאמנת השחייה של נבחרות הנשים של ארצות הברית לאולימפיאדות בשנות ה-20 (אנטוורפן 1920, פריז 1924 ואמסטרדם 1928), ייסדה את איגוד שחיית הנשים. כינויה היה "האמא של השחייניות האמריקאיות". אפשטיין נולדה וגדלה בניו יורק. היא עבדה כקצרנית. בשנת 1914 היא הקימה את ליגת ההצלה של נשים, במטרה לקדם תרבות שחייה בקרב ילדות, נערות ונשים. באותה העת פעילות גופנית כולל שחייה נחשבה כלא מועילה לבריאותן של נשים (אנ'). בשנת 1917 היא ייסדה את איגוד שחיית הנשים, שקידם את בריאותן של הנשים באמצעות השחייה. היא נבחרה לאמן את נבחרות הנשים בשחייה לאולימפיאדות. שחייניותיה שכונו "שחייניות אפי", זכו ב-202 תארים לאומיים אישיים וקבעו 51 שיאי עולם. בין השחייניות ניתן לציין את אלינור הולם, איילין ריגין וגרטרוד אדרלה, שצלחה את תעלת למאנש בשנת 1926, ושברה את שיא הגברים ביותר משעתיים. היא הובילה את שחייניות ארצות הברית ב-3 אולימפיאדות (אנטוורפן 1920, פריז 1924 ואמסטרדם 1928) והייתה הדוברת של ספורט הנשים בכלל. היא נאבקה למען זכות בחירה לנשים. וערכה תחרויות שחייה למען מטרה זו. היא נאבקה למען שוויון בתחרויות בין נשים לגברים בכל הקשור במרחק של המשחים, באירועים עצמם, וגם למען שינוי של בגד הים של הנשים. בשנת 1936 היא החרימה את אולימפיאדת ברלין בגלל השלטון הנאצי ויחסו ליהודים. אפשטיין נפטרה בשנת 1938. בשנת 1974 הונצחה אפשטיין בהיכל התהילה הבינלאומי בשחייה. בשנת 1982 הונצחה אפשטיין ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן. Linda J. Borish, Charlotte Epstein, Encyclopedia (באנגלית) Charlotte Epstein (USA) 1974 Honor Contributor ISHOF (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אצטדיון אלברטו גריסאלס

אצטדיון אלברטו גריסאלס (בספרדית: Estadio Alberto Grisales) הוא אצטדיון כדורגל הממוקם בעיר ריונגרו שבקולומביה ומכיל כ-14,000 מקומות. הוא משמש כאצטדיונה הביתי של קבוצת אגילס דוראדס מאז 2015. בעבר שימש כאצטדיונה הביתי של קבוצת דפורטיבו ריונגרו משנת 1991 ועד 2013 ואחר כך עבר לשמש כאצטדיונה של איטגווי לאונס ששינתה את שמה מדפורטיבו ריונגרו בין 2014-2018. לאחר שקבוצת אגילס דוראדס ריונגרו אושרה ב-5 בינואר 2016 בשמה החדש (הקודם היה אגילס דוראדס דה פריירה), היא עברה לשחק באצטדיון ושילמה כ-100 מיליון פסו עבור החלפת משטח הדשא מלאכותי לדשא טבעי. הבכורה על המשטח החדש הייתה ב-24 בפברואר 2016 מול מיונאריוס וריונגרו ניצחה 1-2. מאז 2017 מארח האצטדיון גם את משחקי הקבוצה בטורניר הקופה סודאמריקנה. מדיה וקבצים בנושא אצטדיון אלברטו גריסאלס בוויקישיתוף
לי דאג'או

הרפובליקה העממית של סין זהו שם סיני; שם המשפחה הוא לי. לי דאג'או (בסינית: 李大钊, פיניין: Lǐdàzhāo, באנגלית: Li Dazhao;‏ 29 באוקטובר 1889 - 28 באפריל 1927) היה אינטלקטואל סיני שהיה בין מקימי המפלגה הקומוניסטית הסינית עם צ'ן דושיו וקומוניסטים מוקדמים אחרים ב-1921. הוצא להורג על ידי אנשי הקוומינטנג. לי נולד למשפחת איכרים במחוז לואטינג, פרובינציית חביי. הוא התחיל את החינוך המודרני הפורמלי בבית הספר התיכון יונגפנגפו. מ-1907 עד 1913, הוא למד במכללת בייאנג פוליטיקה ומשפט בטיינג'ין. בין השנים 1914–1916 למד כלכלה פוליטית באוניברסיטת ואסדה ביפן לפני שחזר לסין ב-1916. הוא לא סיים את לימודיו, וסולק מהאוניברסיטה ביפן בגלל היעדרותו הממושכת, כי השתתף בצורה פעילה בפעולות הפוליטיות נגד יואן שה-קאי בשאנגחאי בתחילת 1916. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. כאינטלקטואל מוביל בתנועה לתרבות החדשה, גויס לי על ידי צ'אי יואן-פיי לעמוד בראש הספרייה באוניברסיטת פקין. בתפקידו זה השפיע על מספר סטודנטים בתנועת הארבעה במאי, ובהם מאו דזה-דונג, שעבד בחדר הקריאה של הספרייה. לי היה בין הראשונים מהאינטלקטואלים הסינים שחשפו את כפרי סין כבסיס לתנועה פוליטית והיה בין הראשונים שביקשו לבחון את רעיון הממשלה הבולשביקית בברית המועצות כמודל אפשרי לרפורמה בסין. עם זאת, הוא שמר על יחסים קרובים עם אנשים אחרים בתנועה לתרבות חדשה כמו הו שי. לפי דיווחים רבים, לי היה לאומני והאמין שהאיכרים בסין צריכים לממלא תפקיד חשוב במהפכה של סין. בדומה לאינטלקטואלים רבים של ימיו, שורשי חשיבתו המהפכנית של לי היו למעשה בעיקר באנרכיה הקומוניסטית, אך לאחר אירועי הארבעה במאי, וכישלונות הניסויים האנרכיסטיים של אינטלקטואלים רבים, כמו בני ארצו, הוא פנה יותר לכיוון המרקסיזם. הצלחת המהפכה הבולשביקית הייתה גורם מרכזי בשינוי דעותיו. בשנים מאוחרות יותר שילב לי הן את השקפותיו הלאומיות המקוריות והן את השקפותיו המרקסיסטיות, כדי לתרום להשקפה פוליטית חזקה לסין. לי יזם את תנועת הנוער הסוציאליסטי בפקין, בשנת 1920, לקראת הפגישה הראשון של המפלגה הקומוניסטית הסינית בשאנגחאי ביולי 1921. אף על פי שלי לא היה מסוגל להשתתף, הוא נקרא מייסד של המפלגה הקומוניסטית יחד עם צ'ן דושיו. בהנהגתם של לי וצ'ן, המפלגה פיתחה קשר הדוק עם הקומינטרן שבשליטת הסובייטים. בהוראת הקומינטרן, לי וצ'ן התגייסו לקוומינטנג ב־1922. לי נבחר לוועד הפועל המרכזי של הקוומינטנג ב־1924. המתחים בין הקומינטרן, הקוומינטנג והמפלגה הקומוניסטית הסינית יצרו הזדמנויות לתככים פוליטיים ואופורטוניזם. עם קריסת החזית המאוחדת בשנת 1927, לי נתפס במהלך פשיטה שהוזמנה על ידי חבורת (קליקה) פאנגייאן על השגרירות הסובייטית בפקין. הוא נתפס יחד עם תשעה עשר אנשים נוספים שנעצרו במהלך הפשיטה. הוא הוצא להורג בתלייה על פי הוראתו של ג'אנג דזוו-לין מצביא החבורה, ב-28 באפריל 1927. מדיה וקבצים בנושא לי דאג'או בוויקישיתוף לי דאג'או, באתר אנציקלופדיה בריטניקה (באנגלית) Original text based on marxists.org article, released under the GNU FDL. Meisner, Maurice (1967). Li Ta-Chao and the Origins of Chinese Marxism. Cambridge: Harvard University Press Murray, Stuart. The Library: An Illustrated History. New York, NY: Skyhorse Pub, 2009. Pringsheim, Klaus H. (Oct–Dec 1962). "The Functions of Chinese Communist Youth Leagues 1920–1949". The China Quarterly. 12: 75–91
מילטון גרין

מילטון גבריאל גרין (באנגלית: Milton Gabriel Green; ‏31 באוקטובר 1913 - 30 במרץ 2005) היה אתלט יהודי-אמריקאי. שיאן עולם בריצת משוכות, 45 יארד משוכות ו-60 מטר משוכות וזוכה מדליית ארד באליפות ארצות הברית (1936) בקפיצה לרוחק. גרין נולד וגדל בלוול, מסצ'וסטס. הוא למד באוניברסיטת הרווארד. בתחרות אתלטיקה בין שלוש האוניברסיטאות המובילות בארצות הברית, אוניברסיטת ייל, אוניברסיטת פרינסטון ואוניברסיטת הרווארד בה למד, ב-13 בינואר 1935 ניצח גרין בריצת 45 יארד משוכות והשווה את שיא העולם בתוצאה של 5.8 שניות. בתחרות שנערכה במדיסון סקוור גארדן, ניו יורק בתחילת שנת 1936 השווה גרין בריצת 60 מטר משוכות גבוהות את שיא העולם בתוצאה של 7.5 שניות. אף על פי שהיה אצן המשוכות המוביל בארצות הברית לאולימפיאדת ברלין (1936) בחר גרין להחרים את המשחקים האולימפיים בגלל השלטון הנאצי ויחסו ליהודים. באותה העת החרם שלו לא זכה לתהודה רחבה בתקשורת. בתחרות שנערכה בקיימברידג', מסצ'וסטס ב-23 במאי אותה שנה הוא קבע בקפיצה לרוחק שיא אישי חדש של 7.60 מטר, שדירגה אותו במקום שמיני בעולם באותה העת. באליפות ארצות הברית שנערכה פרינסטון, ניו ג'רזי באותה שנה הוא זכה במדליית ארד בקפיצה לרוחק בתוצאה של 7.56 מטר, אחרי ג'סי אוונס (8.00 מטר) וקרמיט קינג (7.75 מטר). במלחמת העולם השנייה הוא שירת בצבא ארצות הברית. לאחר המלחמה הוא עבד כמפתח מרכז קניות עד לפרישתו בשנת 1971. ריצת 45 יארד משוכות גבוהות: 5.8 שניות (1935), שיא עולם בעבר ריצת 60 מטר משוכות גבוהות: 7.5 שניות (1936), שיא עולם בעבר קפיצה לרוחק: 7.60 מטר (1936) בשנת 1997 הונצח גרין ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן. מילטון גרין, באתר Track and Field Statistics (באנגלית) Milton Gabriel Green ‘36 Harvard Varsity Club (באנגלית) Ron Moody, Milton Green (באנגלית) Varsities Duel (1935) 1:05 (באנגלית) מילטון גרין, באתר "Find a Grave" (באנגלית)
משפחת מקמהן

משפחת מקמהן (באנגלית: McMahon) היא משפחה אירית-אמריקאית אשר ידועה בשל עיסוקה בהיאבקות מקצועית, עסקים ופוליטיקה. המשפחה מוכרת בשל שליטתה בארגון ההיאבקות האמריקאי, ה-WWE. העסק העיקרי של המשפחה הוא היאבקות מקצועית, אך בנוסף למשפחה יש עסקים נוספים הקשורים ל-WWE כמו ערוץ טלוויזיה ייחודי (ה-WWE Network), תעשיית סרטים ועוד. ארגון ההיאבקות בעל ליגת פוטבול אמריקאית מקצועית בשם XFL, שהייתה בפעילות במשך שתי תקופות שונות. השושלת של המשפחה התחילה כשג'ס מקמהן (אנ') החל לקדם מופעי היאבקות בשנת 1915. בשנת 1953, הקים ביחד עם טוטס מונדט את הארגון CWC (אנ'). כשג'ס מת שנה לאחר מכן, בנו, וינסנט ג'. מקמהן (אנ'), השתלט על העסק. בהמשך שינה פעמיים את שם הארגון (בפעם הראשונה ל-WWWFׁׂ ‏ (World Wide Wrestling Federation) ובפעם השנייה ל-WWF ‏ (World Wrestling Federation). כשפרש בשנת 1982, בנו מנישואיו הראשונים, וינסנט קנדי מקמהן, רכש את העסק וכתוצאה מכך משמש כיושב ראש וככמנכ"ל של החברה, הידועה כיום בשם WWF, ‏ World Wrestling Entertainment‏ מאז ששינתה את שמה בשנת 2002. וינסנט קנדי מקמהן נשוי ללינדה מקמהן ולזוג שני ילדים, שיין וסטפני. שיין נשוי למריסה מזולה, וסטפני נשואה לפול לווק, הידוע יותר בשם הבמה שלו, טריפל H. לסטפני ופול שלוש בנות הקרויות בשמות אורורה רוז, מרפי קליין וווהן אוולין. לשיין ומריסה שלושה בנים הקרויים בשם דקלן ג'יימס, קניון ג'ס ורוגאן הנרי. לינדה ויתרה על תפקידה בחברה כמנכ"לית לטובת ריצה להסנאט של ארצות הברית בקונטיקט. בתחילת שנת 2010, עזב שיין עזב את ה-WWE והפך ליושב ראש ולמנהל הבכיר של חברת You on Demand Inc, חברה בניו יורק, אך עסקיה הראשיים נמצאים בסין. בהמשך, בשנת 2016 חזר שיין ל-WWE, לתפקיד בעל רקע בעלילות הארגון. נכון לחודש יוני של שנת 2016, ל-WWE יש שווי שוק של מעל ל-1.38 מיליארד דולרים. בדצמבר 2016, לינדה הועמדה לתפקיד המנהלת למנהל עסקים קטנים על ידי הנשיא דונלד טראמפ ומונתה לתפקיד באופן רשמי בשנת 2017. הערות וינסנט ג'יימס מקמהן חואניטה ג'ונסטון סטפני מקמהן מריסה מזולה סטפני מקמהן ובעלה, טריפל H מקבלים את ילדתם הראשונה, אורורה רוז לווק הזוג מברך את הולדת בתם השנייה, מרפי קלייר לווק מדיה וקבצים בנושא משפחת מקמהן בוויקישיתוף